מקסין אלברו

מקסין אלברו (באנגלית: Maxine Albro;  20 בינואר 1893 - 19 ביולי 1966) הייתה ציירת, ציירת קיר, ליטוגרפית, אמנית פסיפס ופסלת אמריקאית. היא הייתה אחת האמניות המובילות באמריקה, ואחת הנשים הבודדות שהוזמנו במסגרת פרויקט האמנות הפדרלי של ה-New Deal, שבו הועסקו גם ג'קסון פולוק, מארק רותקו ואחרים.

 ביוגרפיה 
אתל מקסין אלברו נולדה ב-1893 באיירשייר, איווה, בתם של פרנק אלברו, סוחר תבואה ומוכר פסנתרים, וקורדליה מיד. היה לה אח גדול, פרנסיס, ואח צעיר, הרולד. היא בילתה חלק מנעוריה באסתרוויל, איווה. היא גדלה בלוס אנג'לס.St. Gaudens, Maurine (2015). Emerging from the Shadows: A Survey of Women Artists Working in California, 1860-1960: Volume I: A-D. Atglen, PA: Schidder Publishing, Ltd. pp. 12–13. משפחת אביה הגיעה מאנגליה והתיישבה ברוד איילנד לפני שעברה מערבה, ואבותיה של אמה היו ממוצא אירי-אנגלי.Hailey, Gene (1936). "Maxine Albro". California Art Research: Maxine Albro, Chin Chee, Bernard Zakheim, Andree Rexroth, Chiura Obata. San Francisco: California Art Research Project. pp. 1–15. Archived from the original on 2016-03-22

ב-28 במרץ 1938, אלברו נישאה לעמית האמן פארקר הול בפימה, אריזונה.Arizona, County Marriage Records, 1865-1972 הם עברו לכרמל, קליפורניה, ויחד הם חזרו למקסיקו פעמים רבות במהלך חייהם.

אלברו הייתה חברה בקונגרס האמנים האמריקאי, חברה באגודת אמני קיר בקליפורניה, מועדון האמנות של קליפורניה ובאגודה לאמנות כרמל."Maxine Albro (1903-1966)". Sullivan Goss: An American Gallery. 2011. Archived 

אלברו הייתה בת 73 כשמתה בלוס אנג'לס ב-1966.

 קריירה 
בשנת 1920, היא עברה לסן פרנסיסקו לאחר שסיימה את התיכון ועבדה כאמנית מסחרית, ולאחר מכן נסעה לפריז כדי ללמוד באקדמיה במשך שנה. לאחר שחזרה לארצות הברית, אלברו למדה בבית הספר לאמנויות יפות בקליפורניה מ-1923 עד 1925.  שנה לאחר מכן, היא נרשמה לליגת הסטודנטים לאמנות של ניו יורק.Maxine Albro Hall; Parker Hall (July 27, 1964). "Oral history interview with Maxine Albro and Parker Hall, 1964 July 27" (Interview). Interviewed by Mary McChesney. Smithsonian Institution, Archives of American Art.  בתחילת שנות ה-20 היא התגוררה בברלינגאם, קליפורניה. בשנת 1927, היא ביקרה לראשונה במקסיקו, שם למדה ציור פרסקו עם פבלו או'היגינס, אחד מעוזריו של דייגו ריברה, ובסופו של דבר הכירה את דייגו ריברה.
ממוזער|423x423 פיקסלים|פרט מציור הקיר ״קליפורניה״
החל משנת 1925, אלברו הציגה את יצירותיה בתערוכת האמנות השנתית של סן פרנסיסקו והשפיעה על אמנים אחרים לנסוע למקסיקו, זכתה לתהילה מקומית כ"דייגו ריברה הקטן" והובילה למספר הזמנות פרטיות בשנים 1929 ו-1930, כולל החווה הספרדית. בשנת 1931, אלברו הציגה תערוכה גדולה בעיר ניו יורק, בהתאם לרנסאנס האמנות המקסיקנית המודרנית שטופחה בגלריות של העיר. התצוגה הראשונה שלה כללה 30 ציורים ו-30 רישומים, שזכתה לתהודה חיובית.

אלברו הייתה אחת הנשים הבודדות שהיו חלק מפרויקט האמנות הפדרלי של מינהל העבודות, תוכנית שנוצרה בזמן ה"ניו דיל" של הנשיא פרנקלין רוזוולט. בעקבות שיעור האבטלה הגבוה בתקופת השפל הגדול, תוכניות אמנות אלו נדרשו להעסיק אמניות, מה שהפך את התקופה הזו לראשונה בהיסטוריה שבה נשים התקבלו לעבודה ללא אפליה בארצות הברית. ההזמנה הראשונה שלה הייתה עבור אחד מציורי הקיר במגדל קויט.

לאורך שנות ה-30, אלברו ביצעה הזמנות רבות במסגרת התוכנית הפדרלית, כולל פסיפס בקולג' למורים של מדינת סן פרנסיסקו בשנת 1936, מעל הכניסה לוודס הול בפינה הדרום-מזרחית של הייט וביוקנן."National Register Information System – San Francisco State Teacher's College (#07001391)". National Register of Historic Places. National Park Service. November 2, 2013 אף אחד מהאמנים שעבדו על הפסיפסים, מעולם לא יצר אמנות במדיום הזה, ווהממשלה נאלצה לשכור אמן פסיפס איטלקי שלימד אותם איך לשבור שיש כדי ליצור חלקי פסיפס ולקבע אותם. הפסיפס נעלם בתהליכי השיפוץ של הקמפוס.

מחוץ ליצירות האמנות שהוזמנו עבור מבני ציבור, ציירה אלברו ציורי קיר בבתים פרטיים רבים, כולל הכניסה והחצר של בית סלדון ויליאמס בברקלי, קליפורניה, שתוכנן על ידי ג'וליה מורגן והושלמה ב-1928.Boutelle, Sara Holmes; Barnes, Richard (photographer) (1988). Julia Morgan, Architect. New York, New York: Abbeville Press.

 סגנון 
ממוזער|374x374 פיקסלים|חלק מציור קליפורניה

סגנונה האמנותי של אלברו מתואר כ"נקי, בהיר וברור עם הצורות המעוגלות החזקות של עידן זה, המתארות לעיתים קרובות את הנשים של מקסיקו, במיוחד אלה של אזור טהואנטפק באואחאקה."Bijou, Robert. "Hillsborough Antique Show and Sales". Maxine Albro, California Artist. Archived from the original

ב-1934 כתב ה-Literary Digest על ״קליפורניה״ של אלברו, והשווה אותה לשאר ציורי הקיר שצוירו בתוך מגדל קויט: ״העשיר והחי ביותר הוא הקיר שציירה מקסין אלברו, המשקף את השדות שטופי השמש, השופעים של קליפורניה, ואת הצמיחה של פירות ותבואה שבהם.״

ניתן למצוא את העבודות של אלברו במוזיאון לאמנות אמריקאית של סמיתסוניאן, במוזיאון לאמנות מודרנית (MoMA), הגלריה הלאומית לאמנות, המוזיאון הלאומי לאינדיאן האמריקאי, מגדל קויט בסן פרנסיסקו, מוזיאוני האמנויות היפות של סן פרנסיסקו. ובגלריות שונות ואוספים פרטיים.

אלברו הפכה למנהיגה בתנועת ציורי הקיר בקליפורניה והייתה אחת הנשים הראשונות שהגיעו לעמדה כה בולטת. עבודתה הודגשה גם על ידי ציורים וליטוגרפיות רבות, שהופכות לפריטי איסוף נדירים ובעלי ערך. למרות שהתמחתה במוטיבים ספרדיים ומקסיקנים, היא גם ציירה נופים וסצנות רחוב בהשראת מסעותיה בעולם."Maxine Albro (1893-1966)". George Stern Fine Arts. Archived from the original on 3 March 2014

 קישורים חיצוניים 

 הערות שוליים 

קטגוריה:אמריקאים ילידי איווה
קטגוריה:ציירות אמריקאיות
קטגוריה:אמריקאיות שנולדו ב-1893
קטגוריה:אמריקאים שנולדו ב-1893
קטגוריה:אמריקאיות שנפטרו ב-1966
קטגוריה:אמריקאים שנפטרו ב-1966